आरएनजीसी बर्थडे कप गल्फ
रोयल नेपाल गल्फ क्लब (आरएनजीसी) ले १ सय ६ वर्षको स्थापना दिवसका अवसरमा हुने ‘आरएनजीसी ओपन बर्थडे कप गल्फमा १ सय ४० सोसल गल्फरले प्रतिस्पर्धा गर्नेछन् । स्टेबलफोर्ड ३/४ ह्यान्डीक्यापका आधारमा हुने प्रतियोगितामा शुक्रबार ७० र शनिबार ७० जनाले प्रतिस्पर्धा गर्नेछन् ।
काठमाडौँ — रोयल नेपाल गल्फ क्लब (आरएनजीसी) ले १ सय ६ वर्षको स्थापना दिवसका अवसरमा हुने ‘आरएनजीसी ओपन बर्थडे कप गल्फमा १ सय ४० सोसल गल्फरले प्रतिस्पर्धा गर्नेछन् । स्टेबलफोर्ड ३/४ ह्यान्डीक्यापका आधारमा हुने प्रतियोगितामा शुक्रबार ७० र शनिबार ७० जनाले प्रतिस्पर्धा गर्नेछन् ।यू–१० र यू–१७ स्पर्धामा ३५ खेलाडीबीच जुनियरको प्रतिस्पर्धा सम्पन्न भइसकेको आरएनजीसीका कप्तान मिथुन राईले बताए । जुनियरमा २० खेलाडीले चिपिङ र पटिङमा मात्रै प्रतिस्पर्धा गरे । अतिथिको स्पर्धामा धरान, पोखरा, भारत, बेलायत, अस्ट्रेलियाबाट आएका ५०–५५ खेलाडी सहभागी हुने र यसको विजेतालाई क्लबको मानार्थ सदस्यता प्रदान गर्ने आरएनजीसीका महासचिव किसनकुमार अग्रवालले बताए ।गौचर गल्फ क्लबको रूपमा सन् १९१७ मा स्थापित आरएनजीसीमा ३ सय बढी सदस्य छन् । दैनिक ६५–७० जनाले गल्फ खेल्ने बताइएको छ ।